संजीव भट्ट के आवास पर एक और छापा  
मोदी पर वर्ष 2002 के दंगे में संलिप्तता के आरोप लगाने वाले गिरफ्तार आईपीएस अधिकारी संजीव भट्ट के आवास पर पुलिस ने शनिवार को दूसरी बार छापा मारा।
गुजरात के मुख्यमंत्री नरेंद्र मोदी पर वर्ष 2002 के दंगे में संलिप्तता के आरोप लगाने वाले गिरफ्तार आईपीएस अधिकारी संजीव भट्ट के आवास पर पुलिस ने शनिवार को दूसरी बार छापा मारा।  इससे पहले गुजरात पुलिस भट्ट के आवास पर छापा मारने गई थी लेकिन उनकी पत्नी के प्रतिरोध के बाद और ताजा तलाशी वारंट दिखाने की मांग के बाद उसे बैरंग लौटना पड़ा। पुलिस दोबारा ताजा तलाशी वारंट के साथ गई। पुलिस ने भट्ट के घर पर शुक्रवार को भी तलाशी ली थी। भट्ट को एक पुलिस कांस्टेबल की शिकायत पर गिरफ्तार किया गया था।